《寄王曰常》
明代·邓渼

苇箔悬门覆绿萝，起看庭树笑婆娑。
君房酒境愁中远，玄晏书淫病后多。
有女蕙芳初画的，侍儿桃叶本能歌。
近知荒岁人烟少，一饭比邻不妄过。

作者简介：（1569—?）明江西新城人，字远游。万历二十六年进士。授浦江知县，官至顺天巡抚。天启时，忤魏忠贤，谪戍贵州。崇祯初赦还卒。有《留夷馆集》、《南中集》、《红泉集》。